ዓለም የተጋረጠባትን የአየር ንብረት ለውጥን  ለመቋቋም በካይ ጋዝ አልባ ማሽኖችን መጠቀም እንደሚገባ  ተጠቆመ
ዓለም በዚህ ሰዓት ላይ የተጋረጠባትን የአየር ንብረት ለውጥ ለመቋቋም እና ችግሩን በዘላቂነት ለመፍታት በካይ ጋዝ አልባ የሆኑ ማሽኖችን መጠቀም እንዳለባት ተጠቆመ፡፡ከተሸከርካሪዎች የሚወጣውን ካርበን ለመቀነስ እንደ ብስክሌት ያሉ ጭስ አልባ ተሸከርካሪዎችን መጠቀም ተመራጭ እንደሆነም ተጠቁሟል፡፡የአየር ንብረት ለውጥ በዓለም ላይ እያስከተለ ካለው ውድመት ባሻገር በተለይ ለወደፊቷ የዓለም ተስፋ የሰዎች ከቦታ ወደ ቦታ መዘዋወር እና አላስፈላጊ ስደት ይዳርጋል ተብሎ በግንባር ቀደምትነት የተቀመጠው የአየር ንብረት ለውጥ ነው፡፡በተለይም እንደ አፍሪካ ያሉ ደሃ ሀገራት ክፉኛ እንደሚጠቁ ጥናቶች ያመላክታሉ፡፡ ይህንንም ችግር ለመቅረፍ ለአየር ንብረት ለውጥ ዋና ምክንያት ዋና  የሆነውን የካርበን ልቀት ለመቀነስ በየጊዜው አዳዲስ ቴክኖሎጂዎች ይፋ ይደረጋሉ፡፡ይህ ችግር ጎልቶ የሚስተዋለው በዋናነት በከተሞች አካባቢ ሲሆን የከተሞቹ በካርበን ልቀት መታደላቸውን ገጠሩን ክፍል መጉዳቱ አልቀረም፡፡ ስለዚህም በከተሞች ላይ የሚታዉን ከፍተኛ የካርበን ልቀት በተገኘው አጋጣሚ መቀነስ መቻል ቁልፍ ሚናም ተደርጎ ይወሰዳል፡፡ ይህም በኤሌክትሪክ የሚሠሩ ተሸከርካሪዎች እና ጭስ አልባ ሆኑ ፋብሪካዎች ተመራጭ ናቸው፡፡አሁን ደግሞ ከተሞች ትኩረት ሊሰጡበት የሚገባ እና ለወደፊቱ ጥቅም ላይ መዋል አለባቸው የተባሉ አዲስ እና ዘመናዊ የሆኑ ብስክሌቶችን ከወደ ቻይና ለገበያ ቀርበዋል፡፡እኤአ በ2007 ከእነዚህ ብስክሌቶች ጋር ተመሳሳይነት ያላቸውን ፓሪስ ለገቢያ አቅርባ የነበረ ሲሆን በወቅቱም ከ20 ሚሊዮን በላይ የሚሆኑ ተጠቃሚዎች በመጀመሪያው ወር ወስደውት ነበር፡፡     ብስክሌቶቹ በወቅቱ የአየር ንብረት ለውጥን ለማስቀረት ታልሞ ለገበያ የቀረቡ ቢሆንም ከተጠቃሚዎች ከ19 ቢሊዮን በላይ ያካሎሪ ጉልበታቸውን እንዲያቃጥሉ እድርጓቸዋል፡፡ብስክሌቶቹ ለመሽከርክር ብዙ የሰው ጉልበት የሚፈልጉ በመሆናቸው የተጠቃሚ ሰዎችን ካሎሪ በከፍተኛ ደረጃ እንዲቃጠል ይረዳሉ ተብሏል ፡፡ ይህ ደግሞ ለጥቂት ጊዜ ብቻ በገበያ ላይ እንዲፈለጉ እንዳደረጋቸው የወጣው ዘገባው ያመለክታል፡፡ኦፎ የተሰኘው የቻይና የብስክሌት አምራች ኩባንያ ለገበያ ያቀረባቸው አዳዲሶቹ ብስክሌቶች ከካርበን ልቀትም ሆነ ከሰው ጉልበት ማበከን ነፃ የሆኑ ምርቶች ስለመሆናቸው እየተነገረላቸው ይገኛል፡፡ከዚህም በተጨማሪ ብስክሌቶቹ ከስማርት ስልኮች ጋር እንዲናበቡ ስለተደረጉ የማመላከቻ ቁልፍ በመጫን ተጠቃሚው ብስክሌቶቹ የት እንደሚገኙ ማወቅም ይችላል፡፡ብስክሌቶቹ መጠነኛ የሆኑ የኤሌክትሪክ ኃይል ያሏቸው በመሆናቸውም እርስ በርሳቸው ጋር ያላቸውን ርቀት መጠበቅ የሚችሉ ናቸው፡፡ ስለዚህም ይላል ዘገባው ከተሞች በእነዚህ ብስክሌቶች ላይ ትኩረት ሊያደርግባቸው እንደሚገባ የተጠቆመ ሲሆን እንደ ኡበር ያሉ ኩባንያዎችም ተመሳሳይ ብስክሌቶችን ለማምረት ፍላጎት እያሳዩ ይገኛሉ ፡፡( ምንጭ:ቢቢሲ)  